CELEX: 32018R1569
Language: bg
Date: 2018-10-18 00:00:00
Title: Регламент за изпълнение (ЕС) 2018/1569 на Комисията от 18 октомври 2018 година за изменение на Регламент за изпълнение (ЕС) № 1110/2011 относно разрешаването на ензимен препарат от ендо-1,4-бета-ксиланаза, получена от Trichoderma reesei (CBS 114044), като фуражна добавка за кокошки носачки, дребни видове птици и свине за угояване (притежател на разрешителното Roal Oy) (Текст от значение за ЕИП.)

19.10.2018   
               
               
                  BG
               
               
                  Официален вестник на Европейския съюз
               
               
                  L 262/37
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1569 НА КОМИСИЯТА
         от 18 октомври 2018 година
         за изменение на Регламент за изпълнение (ЕС) № 1110/2011 относно разрешаването на ензимен препарат от ендо-1,4-бета-ксиланаза, получена от Trichoderma reesei (CBS 114044), като фуражна добавка за кокошки носачки, дребни видове птици и свине за угояване (притежател на разрешителното Roal Oy)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В Регламент (ЕС) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     Препаратът от ендо-1,4-бета-ксиланаза, получена от Trichoderma reesei (CBS 114044), бе разрешен за употреба като фуражна добавка за кокошки носачки, дребни видове птици и свине за угояване с Регламент за изпълнение (ЕО) № 1110/2011 на Комисията (2).
                  
               
                     (3)
                  
                  
                     В съответствие с член 13, параграф 3 от Регламент (ЕО) № 1831/2003 притежателят на разрешителното предложи да се промени минималното съдържание на добавката за кокошки носачки и свине за угояване. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-долу „Органът“).
                  
               
                     (4)
                  
                  
                     В становището си от 6 март 2018 г. (3) Органът заключи, че намаляването на минималното съдържание от 24 000 BXU на 12 000 BXU за кокошки носачки и от 24 000 BXU на 20 000 BXU за свине за угояване не оказва неблагоприятно въздействие върху здравето на животните, човешкото здраве или околната среда и че предложените нови дози са ефикасни за целевите видове.
                  
               
                     (5)
                  
                  
                     При оценката на предложените нови дози беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени.
                  
               
                     (6)
                  
                  
                     Поради това Регламент за изпълнение (ЕС) № 1110/2011 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 1110/2011 се заменя с текста в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 октомври 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) № 1110/2011 на Комисията от 3 ноември 2011 г. относно разрешаването на ензимен препарат от ендо-1,4-бета-ксиланаза, получена от Trichoderma reesei (CBS 114044), като фуражна добавка за кокошки носачки, дребни видове птици и свине за угояване (притежател на разрешителното Roal Oy) (ОВ L 287, 4.11.2011 г., стр. 27).
         
            (3)  EFSA Journal (Бюлетин на ЕОБХ), 2018; 16(3):5216 и EFSA Journal (Бюлетин на ЕОБХ), 2018; 16(3): 5217.
      
      
         
            ПРИЛОЖЕНИЕ
            „
                  
                     ПРИЛОЖЕНИЕ
                     
                                 Идентификационен номер на добавката
                              
                              
                                 Наименование на притежателя на разрешението
                              
                              
                                 Добавка
                              
                              
                                 Състав, химична формула, описание, метод за анализ
                              
                              
                                 Вид или категория на животните
                              
                              
                                 Максимална възраст
                              
                              
                                 Минимално съдържание
                              
                              
                                 Максимално съдържание
                              
                              
                                 Други разпоредби
                              
                              
                                 Срок на валидност на разрешението
                              
                           
                                 Единици за активност/kg пълноценен фураж със съдържание на влага 12 %
                              
                           
                                 
                                    Категория: „Зоотехнически добавки“. Функционална група: „подобрители, увеличаващи смилаемостта на храната“.
                                 
                              
                           
                                 4a8
                              
                              
                                 Roal Oy
                              
                              
                                 Ендо-1,4-бета-ксиланаза
                                 EC 3.2.1.8
                              
                              
                                 
                                    Състав на добавката
                                 
                                 Препарат от ендо-1,4-бета-ксиланаза, получена от Trichoderma reesei (CBS 114044), с минимална активност:
                                 
                                              
                                          
                                          
                                             в твърдо състояние: 4 × 106 BXU (1)/g
                                          
                                       
                                              
                                          
                                          
                                             в течно състояние: 4 × 105 BXU/g
                                          
                                       
                                    Характеристика на активното вещество
                                 
                                 ендо-1,4-бета-ксиланаза, получена от Trichoderma reesei (CBS 114044)
                                 
                                    Метод за анализ
                                     (2)
                                 
                                 В добавката и премикса: опит за редуциране на захарта при ендо-1,4-бета-ксиланазата чрез колориметрична реакция на реагент на динитросалициловата киселина, намаляващ съдържанието на захар при pH 5,3 и 50 °C.
                                 Във фуражите: колориметричен метод за измерване на водоразтворимо багрилно вещество, освободено от ензима от пшеничен арабиноксиланов субстрат, напречно свързан с азурин.
                              
                              
                                 Дребни видове птици с изключение на птици носачки
                              
                              
                                 —
                              
                              
                                 8 000  BXU
                              
                              
                                 —
                              
                              
                                 
                                             1.
                                          
                                          
                                             В упътването за употреба на добавката и премиксите се посочват условията на съхранение и устойчивостта при топлинна обработка.
                                          
                                       
                                             2.
                                          
                                          
                                             За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства.
                                          
                                       
                              
                                 24 ноември 2021 г.
                              
                           
                                 Кокошки носачки
                              
                              
                                 12 000  BXU
                              
                           
                                 Дребни видове птици носачки
                              
                              
                                 24 000  BXU
                              
                           
                                 Свине за угояване
                              
                              
                                 20 000  BXU
                              
                           
               “
            
               (1)  1 BXU е количеството ензим, което освобождава 1 nmol редуциращи захари като ксилоза от брезов ксилан за секунда при pH 5,3 и температура 50 °С.
            
               (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports